Die Geboorte deur 'n ander bril Ekerk - Jesus sigbaar, voelbaar, verstaanbaar
Die Geboorte deur 'n ander bril
Die Kersverhaal is so eenvoudig, opreg eerlik, maar ook wonderbaarlik intens en ingewikkeld. Na meer as 2 000 jaar bring dit steeds hoop en verander lewens; laat geen mens onaangeraak nie. Die Christusverhaal is heilig, simbolies van rou liefde vir 'n stukkende wêreld. 'n Wêreld wat twee millennia terug reeds op die rand van hooploos gedartel het en maar steeds met die een voet uitgelate en salig onbewus oor die afgrond rinkink.
Die Groot Geboorte was 'n historiese keerpunt, het letterlik die geskiedenis in twee geskeur.
Kerskaartjies, -liedere en -tonele skep 'n prentjie van vrede en heiligheid, die toneel in die stal byna gesellig en knus. G'n teken van die benoude gesoek na verblyfplek en die eerste geboortepyne nie. Selfs die Evangelies noem slegs die basiese feite en laat na om die leser selfs 'n vlugtige blik op die ruwer detail rondom die gebeure te gee.
Dalk is dit broodnodig om die Geboorte van ons Here uit 'n ander hoek te bekyk. In 1927 skryf T.S. Eliot 'n aangrypende gedig waar die geskiedkundige gebeure vanuit die oë van die drie Wyses uit die Ooste beskryf word:
Hierdie gedig beskryf die bitter moeilike omstandighede waarin die Verlosser gebore is en ook die daaropvolgende vervolging en verwerping waarmee Hy sy hele lewe lank op aarde gekonfronteer is.
Here, gee dat ek in die Kerstyd wat kom deur 'n splinternuwe bril na die Geboorte sal kyk. Plant in my die sade van nuwe waardering vir die laaste lewende offer, die Groot Genade.